Odense Adresse-Contoirs Efterretninger, 1836-11-08
Spanien. Med en til Rigets nærværende Forfatning synderlig kontrasterende Pomp bleve de nye Cortes aabnede den 24 October ved en Tale af Dronning-Regentinden, af hvis vidtløftige Jndhold det her maa være tilstrækkeligt, blot at betegne de væsentligste Punkter. Først ønsker Hs. Majestæt Forsamlingen til Lykke med Hensigten af dens Møde, nemlig: for stedse at grundfæste Frihed, Orden og Retfærdighed i Staten. De ere kaldede - hedder det - til en af de høitideligste Handlinger, for hvilken en National-Kongres nogensinde var samlet; de komme for at revidere den Forfatning, som den spanske Nation har givet sig selv, og som den efter Aarhundreders Despotisme lykkelig vidste at haandhæve i den meest mordiske Kamp mod den meest kolossale Magt i Verden; men var den første Angrebskrig frygtelig, da er den Krig, som nu ødelægger vort Fødeland, ikke mindre grusom og langt bittrere i sit Udspring. Ak, hvor store ere ikke de Vanskeligheder, som De skulle overvinde, kun spanske Hjerter kunne udholde slig en Prøvelse. Saasnart jeg var overbeviist om, at Nationens Villie forlangte den i Cadiz proklamerede Forfatning, ilede jeg selv med at sværge den Troskab og foranledige, at den blev antaget til Grundlov i hele Kongeriget." Derpaa udbreder Hs. Majestæt sig om de fremmede Magters Venskab og Velvillie, især de høie Allieredes, som have undertegnet Qvadrupel-Traktaten. De andre Europas Magter yttre ogsaa et fredeligt Sindelag imod Spanien; dog have nogle af dem tilbagekaldet deres Gesandtere fra Madrid og Dronningen har truffet lignende Forholdsregler i Henseende til Gesandterne ved deres Hoffer. Begge Siciliernes Kabinet er det eneste, som har givet Grunde til nye Besværinger; dog har Spanien ikke foraarsaget noget fiendtligt Sindelag eller afbrudt de bestaaende Forhold imellem begge Lande. Som en haandgribelig Sandhed forsikkres nu, hvor tungt, ja næsten umuligt, det i Tider som nærværende er, at tage Forholdsregler, hvorved Almeenvellet og Civilisationens Fremskridt, kunne sikres. Dertil regnes Nationalgarden, det stærkeste Værn for Borgernes Rettigheder og Bolværk for Frihed og Orden." Jblandt andre vigtige Gjenstande har Statens nærværende Armod ogsaa forhindret Jndførelsen, af en ordentlig Retspleie. Angaaende Finantsernes Tilstand vil Ministeren forelægge passende Midler til deres Ophjelpning. Alle Renter af den spanske Statsgield ere til dette Gieblik betalte (?), alleneste med Undtagelse af den halvaarige Rente, som var forfalden 1 Novbr. d. A. Regjeringen har under disse Omstændigheder maattet gribe til den smertelige Nødvendighed, at fordre en Understøttelse, af 200 Millioner Realer af Nationen, som skulle tilbagebetales i fire Aar. For at ende Borgerkrigen, har Man maattet gribe til en ny Udskrivning af 50,000 Md. og til at mobilisere Nationalgarden. Nu roses saavel Hæren som Marinen for deres beundringsværdige Mod, hvorpaa følger en prægtig Tirade om, hvorlunde Fiendens Bander, som ulykkeligviis vare trængte ind i det Jndre af Riget, flygte for Hæren, uden at vove at stille sig imod den, saa det koster mere Umage at indhente dem paa deres hurtige Flugt, end at overvinde dem." Sluttelig lover Regentinden sig af den spanske Høimodighed, at Stænderne ved Forfatningens Reform ikke ville gaae det uskyldige og faderløse Dronning=Barn for nær, ved at indskrænke den konstitutionelle Trones Prærogativer o. s. v.